ตาบอดคลําช้าง
มีคนตาบอดหกคน ซึ่งเป็นเพื่อนรักกันอยู่ที่บ้านจันตคาม คนตาบอดทั้งหกได้เดินนออกมาคุยกันตามทางว่า

       "เราจะพาไปตั้งวงดนตรีจะไปไหม?" "เราก็อยากร้องเพลงแบบนั้นแบบนี้นะ"

        ตาบอดคนหนึ่งพูดขึ้นมาว่า  "นายจะร้องได้ไหม?"

        อีกคนตอบ "มันจะยากอะไร"

        เมื่อคุยกันได้สักพัก ก็มีเจ้าเมืองซึ่งเป็นเจ้านายขี่ช้างมาตามทางแล้วก็ตะโกนขึ้นมาว่า

       "หลบทางช้างเดินด้วย หลบท้างช้างเดินด้วย"

        ตาบอดคนหนึ่งเลยพูดขึ้นมาว่า "นั่นช้างหรอ"

        ตาบอดเลยอยากรู้ว่าช้างเป็นอย่างไร จึงขอเจ้าเมืองจับช้าง เจ้าเมืองจึงอนุญาตและให้คนตาบอดเข้ามาจับช้างได้ทีละคน

        ตาบอดคนแรกเข้าเดินเข้าไปทางหางช้าง และเข้าไปจับที่หาง แล้วพูดขึ้นมาว่า

        "โอ้โห ช้างนี่มันเหมือนไม้กวาดเลย"

        คนที่สองเข้ามาไปจับโดนตรงขาช้าง แล้วก็บอกว่า

        "ช้างนี่เหมือนสูบตีเหล็กนะ"

        คนที่สามเข้ามาทางด้านข้างของช้าง ก็จับดูทางด้านข้าง

        "โอ้ ช้างนี่เหมือนผนังยุ้งข้าวเลย"

          คนที่สี่เข้ามาถึง ก็จับไปโดนหูช้าง

         "โอ้ ช้างนี่เหมือนภาชนะสําหรับฝัดข้าวเลย"

          พอคนที่ห้าเข้ามาถึง ก็เข้าไปจับโดนมือช้างหรืองวงช้าง ก็พูดว่า

         "โอ้ช้างนี่มันเหมือนปลิงเลย ปลิงตัวใหญ่ด้วย"

           พอคนที่หกเข้ามาถึง ก็ไปจับโดนตรงส่วนของงาช้าง กระดูกหรือแก่นของงาช้าง อุทานว่า

          "ปัดโธ่เหมือนด้ามมีดตะขอเลย"

          ตาบอดทั้งหกเข้าใจว่าช้างมีลักษณะเป็นอย่างที่ตัวเองไปจับ จากนั้นเจ้าเมืองจึงขี่ช้างเดินทางต่อไป ตาบอดทั้งหกจึงเดินไปตามทางและไปหยุดที่ใต้ต้นมะกอก เพื่อพักให้หายเหนื่อย ตาบอดคนหนึ่งได้พูดขึ้นว่า

          "เอ้า พวกแกว่าช้างเหมือนอะไร?"

          "เราว่าช้างเหมือนปลิง" คนหนึ่งพูดขึ้นมา

          "มันไม่ใช่หรอกแก ไม่ใช่ช้างนี่เหมือนสูบตีเหล็ก พวกนี้ไม่รู้จักช้าง" อีกคนก็เถียง

           ส่วนคนตาบอดที่จับโดนข้างช้างเลยบอกว่า

          "ช้างนี่เหมือนผนังยุ้งข้าวสิ"

           คนที่จับโดนหางก็บอกว่าช้างนี่เหมือนไม้กวาดที่กวาดบ้าน คนที่หกกล่าวว่าช้างเหมือนตะขอมีด ตะขอสําหรับฟันไม้

           ไม่นานนักมะกอกลูกสุกก็หล่นจากต้นตกใส่หัวตาบอดคนหนึ่ง จึงบอกว่าอย่าทะเลาะกันสิ อย่าตีกันเลย อีกคนก็บอกไม่ได้ตี ไอ้ลูกนี่มันโดนหัวนี่ สักพักก็ตกใส่หัวอีก ตาบอดจึงนึกว่าเพื่อนมาทําร้ายเนื่องจากถกเถียงกันเรื่องลักษณะของช้างที่แต่ละคนไปจับมา ตาอบอดทั้งหกจึงทะเลาะทุบตีกันเป็นพันวัล